CELEX: 62008CN0550
Language: el
Date: 2008-12-11 00:00:00
Title: Υπόθεση C-550/08: Αίτηση για την έκδοση προδικαστικής αποφάσεως, την οποία υπέβαλε το Finanzgericht München (Γερμανία) στις 11 Δεκεμβρίου 2008 — British American Tobacco (Germany) GmbH κατά Hauptzollamt Schweinfurt

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/19
            
         Αίτηση για την έκδοση προδικαστικής αποφάσεως, την οποία υπέβαλε το Finanzgericht München (Γερμανία) στις 11 Δεκεμβρίου 2008 — British American Tobacco (Germany) GmbH κατά Hauptzollamt Schweinfurt
   (Υπόθεση C-550/08)
   (2009/C 69/34)
   Γλώσσα διαδικασίας: η γερμανική
   Αιτούν δικαστήριο
   Finanzgericht München
   Διάδικοι στην υπόθεση της κύριας δίκης
   
      Προσφεύγουσα: British American Tobacco (Germany) GmbH
   
      Καθού: Hauptzollamt Schweinfurt
   Προδικαστικά ερωτήματα
   
               1)
            
            
               Έχει το άρθρο 5, παράγραφος 2, πρώτο εδάφιο, πρώτη περίπτωση, της οδηγίας 92/12/ΕΟΚ (1) του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης, την έννοια ότι μη κοινοτικά προϊόντα που υπόκεινται σε φόρο κατανάλωσης και τελούν υπό καθεστώς ενεργητικής τελειοποίησης σύμφωνα με το άρθρο 84, παράγραφος 1, στοιχείο α', του κανονισμού (ΕΟΚ) 2913/92 (Τελωνειακός Κώδικας) θεωρούνται ότι τελούν υπό καθεστώς αναστολής ακόμη και αν αυτά παρήχθησαν, μετά την εισαγωγή προϊόντων μη υποκειμένων σε φόρο κατανάλωσης και τελούντων υπό καθεστώς ενεργητικής τελειοποίησης, από τα εν λόγω προϊόντα, έτσι ώστε σύμφωνα με τη δέκατη πέμπτη αιτιολογική σκέψη της οδηγίας 92/12/ΕΟΚ δεν υπάρχει λόγος κατά την κυκλοφορία τους να χρησιμοποιείται το συνοδευτικό έγγραφο του άρθρου 18, παράγραφος 1, της οδηγίας 92/12/ΕΟΚ;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα:
               Έχει το άρθρο 15, παράγραφος 4, της οδηγίας 92/12/ΕΟΚ την έννοια ότι το γεγονός ότι ο παραλήπτης παρέλαβε τα υποκείμενα σε φόρο κατανάλωσης προϊόντα μπορεί να αποδειχθεί επίσης κατ' άλλον τρόπο εκτός της προσκομίσεως του συνοδευτικού εγγράφου που αναφέρεται στο άρθρο 18 της οδηγίας 92/12/ΕΟΚ;
            
         
      (1)  ΕΕ L 76, σ. 1.